|  |
| --- |
| **Частична предварителна оценка на въздействието** |
| **Институция:**Министерство на земеделието, храните и горите  | **Нормативен акт:**Проект на Постановление на Министерския съвет за приемане на Наредба за изискванията към плодовите конфитюри, желета, мармалади, желе-мармалади и подсладено пюре от кестени |
|  |  |
| **Лице за контакт:**Д-р Димитър Димитров – държавен експерт в дирекция „Политики по агрохранителната верига“ Петя Тасева – държавен експерт в дирекция „Политики по агрохранителната верига“ | **Телефон и ел. поща:**02 985 11 305ел. поща: DPDimitrov@mzh.government.bg 02 985 11 180ел. поща: PMonevska@mzh.government.bg  |
| **1. Проблем/проблеми за решаване:** **Проблем 1 „Необходимост от нова наредба за изискванията към плодовите конфитюри, желета, мармалади, желе-мармалади и подсладено пюре от кестени“.***1.1 Кратко опишете проблема/проблемите и причините за неговото/тяхното възникване. По възможност посочете числови стойности.*В „Държавен вестник“ бр. 52 от 2020 г. беше обнародван новият Закон за храните, влязъл в сила от деня на обнародването му.Съгласно § 8, ал. 1 от преходните и заключителни разпоредби на Закона за храните, подзаконовите нормативни актове по прилагането му се приемат, съответно издават, в 6-месечен срок от влизането на закона в сила, а съгласно ал. 3, до приемането, съответно издаването на актовете по ал. 1 се прилагат подзаконовите нормативни актове по прилагането на отменения Закон за храните, доколкото не противоречат на този закон.На основание чл. 5 от Закона за храните специфичните изисквания към групи и подгрупи храни или определена храна от групи или подгрупи храни, тяхното производство, преработка и/или дистрибуция се определят с наредби на Министерския съвет.Към настоящия момент е в сила и се прилага Наредбата за изискванията към плодовите конфитюри, желета, мармалади, желе-мармалади и подсладено пюре от кестени, приета с Постановление № 45 на Министерския съвет от 2003 г. (обн. ДВ, бр.19 от 2003г.). Наредбата е приета на основание чл. 4 от отменения Закон за храните.Във връзка с гореизложеното е необходимо да бъде приета нова наредба, на основание чл. 5 от новия Закон за храните, за изискванията към плодовите конфитюри, желета, мармалади, желе-мармалади и подсладено пюре от кестени, която да отмени съществуващата Наредба за изискванията към плодовите конфитюри, желета, мармалади, желе-мармалади и подсладено пюре от кестени, приета с Постановление № 45 на Министерския съвет от 2003 г. (обн. ДВ, бр.19 от 2003г.).Проектът на наредбата следва структурата и съдържанието на съществуващата Наредба за изискванията към плодовите конфитюри, желета, мармалади, желе-мармалади и подсладено пюре от кестени. Разпоредбите в проекта на наредба са прецизирани и са съобразени с настъпилите промени в законодателството на Европейския съюз, както и в националното законодателство, и по-специално Закона за храните и Закона за управление на агрохранителната верига.*1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*Проблемът не може да се реши в рамките на съществуващата нормативна уредба, чрез промяна в организацията на работа и/или чрез въвеждане на нови технологични възможности.*1.3. Посочете защо действащата нормативна рамка не позволява решаване на проблема/проблемите.*Приет е нов Закон за храните и е променена законовата делегация за издаване на наредбата.*1.4. Посочете задължителните действия, произтичащи от нормативни актове от по-висока степен или актове от правото на ЕС.*Необходимо е в националната нормативна уредба да се въведат изискванията на Директива 2001/113/ЕО на Съвета от 20 декември 2001 година относно плодови конфитюри, желета и мармалади и подсладено пюре от кестени, предназначени за консумация от човека (ОВ, специално българско издание: глава 13, том 033).С проекта на наредба се създават и условия за прилагането на Регламент (ЕС) № 1169/2011 на Европейския парламент и на Съвета от 25 октомври 2011 г. за предоставянето на информация за храните на потребителите, за изменение на регламенти (ЕО) № 1924/2006 и (ЕО) № 1925/2006 и за отмяна на Директива 87/250/ЕИО на Комисията, Директива 90/496/ЕИО на Съвета, Директива 1999/10/ЕО на Комисията, Директива 2000/13/ЕО на Европейския парламент и на Съвета, директиви 2002/67/ЕО и 2008/5/ЕО на Комисията и на Регламент (ЕО) № 608/2004 на Комисията (ОВ L 304, 22.11.2011 г.) (Регламент (ЕС) 1169/2011). *1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?* Последваща оценка на въздействие не е извършвана, както и анализи за изпълнението на политиката. |
| **2. Цели:****Цел 1** „Определяне на ясни изисквания и критерии към наименованията, състава, характеристиките, етикетирането и производството на плодовите конфитюри, желета, мармалади, желе-мармалади и подсладено пюре от кестени, предназначени за консумация от човека.“**Цел 2** „Прецизиране и съобразяване на разпоредбите с настъпилите промени в правото на Европейския съюз, както и в националното законодателство, и по-специално Закона за храните и Закона за управление на агрохранителната верига“. **Цел 3** „Гарантиране на висока степен на защита на здравето и правата на потребителите на територията на Република България, чрез осигуряване на подходяща информираност за групата храни, регламентирана в проекта“;**Цел 4** „Улесняване свободното движение на плодовите конфитюри, желета, мармалади, желе-мармалади и подсладено пюре от кестени, предназначени за консумация от човека и осигуряване на лесен достъп до висококачествени продукти.“ **Цел 5** „Ограничаване на възможностите за системни нарушения и повишаване на ефективността на контрола“. |
| **3. Заинтересовани страни:** 1. Министерство на земеделието, храните и горите;2. Българска агенция по безопасност на храните;3. Бизнес оператори за производство на храни;4. Бизнес оператори, които извършват дейност при дистрибуция на храни, включително търговия на дребно;По данни на Българската агенция по безопасност на храните към м. май 2021 г. в страната са регистрирани 69 броя обекти за производство на плодови конфитюри, желета, мармалади, желе-мармалади и подсладено пюре от кестени. 5. Потребители на плодови конфитюри, желета, мармалади, желе-мармалади и подсладено пюре от кестени.  |
| **4. Варианти на действие. Анализ на въздействията:** |
| **4.1. По проблем 1:** |
| **Вариант 1 „Без действие“:****Описание:**Не се приема нова Наредба за изискванията към плодовите конфитюри, желета, мармалади, желе-мармалади и подсладено пюре от кестени и се запазват разпоредбите в съществуващата Наредба, която е приета на основание чл. 4 от отменения Закон за храните.При този вариант ще продължи да действа наредба, издадена на основание отменен закон, като няма да се постигне актуализиране и съответствие на подзаконовата нормативна уредба с настъпилите промени в законодателството на ЕС, както и в националното законодателство, и по-специално Закона за храните и Закона за управление на агрохранителната верига.Няма да се постигне сближаването на законодателствата на държавите членки във връзка с изискванията към плодовите конфитюри, желета, мармалади, желе-мармалади и подсладено пюре от кестени, предназначени за консумация от човека. **Положителни (икономически/социални/екологични) въздействия:**Няма положителни въздействия.**Отрицателни (икономически/социални/екологични) въздействия:**1. **По отношение на органите, осъществяващи официален контрол:**

Липса на актуални изисквания за влагането на хранителни добавки при производството на плодови конфитюри, желета, мармалади, желе-мармалади и подсладено пюре от кестени, както и липса на актуални изисквания към етикетирането на разглежданата категория храни.Трудности при извършване на ефективен контрол и проследяване на плодови конфитюри, желета, мармалади, желе-мармалади и подсладено пюре от кестени.За 2020 г. при извършването на официален контрол, инспектори от отделите „Контрол на храни” при Областните дирекции по безопасност на храните (ОДБХ) на територията на Република България, в част от тях съвместно с други институции, са извършили 185 918 бр. проверки в цялата страна на обекти за производство, търговия на едро и дребно с храни и заведенията за обществено хранене, в това число и обекти, в които се произвеждат плодови конфитюри, желета, мармалади, желе-мармалади и подсладено пюре от кестени. **2. По отношение на бизнес оператори, производители, преработватели и/или вносители и бизнес оператори, извършващи дистрибуция на** плодови конфитюри, желета, мармалади, желе-мармалади и подсладено пюре от кестени**, включително търговия на едро и дребно:**Неправилно етикетиране и представяне на храните, неправилно използване на наименованията за групата храни, регламентирана в нормативния акт. Липсата на посочената информация ще затрудни бизнес операторите по отношение на производството и предлагането на плодови конфитюри, желета, мармалади, желе-мармалади и подсладено пюре от кестени, обезпечаване на високо ниво на защита на потребителите и улесняване на техният избор по отношение на безопасни хранителни продукти с подходящо етикетиране. Ще се затрудни свободното движение на плодови конфитюри, желета, мармалади, желе-мармалади и подсладено пюре от кестени и осигуряването на лесен достъп до висококачествени продукти.  **3. По отношение на потребителите:**Няма да бъде постигнато изпълнението на общата цел, а именно гарантиране на висока степен на защита на здравето на потребителите на територията на Република България, чрез улесняване на техния избор по отношение на плодови конфитюри, желета, мармалади, желе-мармалади и подсладено пюре от кестени.Предлагането на пазара на плодови конфитюри, желета, мармалади, желе-мармалади и подсладено пюре от кестени, криещи риск за здравето на потребителите. **Специфични въздействия:****Въздействия върху малките и средните предприятия:** Съвпадат с въздействията по отношение на бизнес операторите. **Административна тежест:** Не се наблюдава допълнителна административна тежест. **Вариант 2 „Приемане на проект на ПМС за приемане на Наредба за изискванията към плодовите конфитюри, желета, мармалади, желе-мармалади и подсладено пюре от кестени“****Описание:**След публикуването на новия Закон за храните, съгласно § 8, ал. 1 от преходните и заключителни разпоредби, подзаконовите нормативни актове по прилагането му се приемат, съответно издават, в 6-месечен срок от влизането на закона в сила. Следователно е необходимо да бъде издадена нова наредба за изискванията към плодовите конфитюри, желета, мармалади, желе-мармалади и подсладено пюре от кестени, която да отмени съществуващата наредба и в която да бъдат актуализирани изискванията към производството и търговията на тази група храни. С проекта на наредба се запазва транспонирането на Директива 2001/113/ЕО на Съвета от 20 декември 2001 година относно плодови конфитюри, желета и мармалади и подсладено пюре от кестени, предназначени за консумация от човека.Проектът на наредба следва структурата и съдържанието на съществуващата Наредба за изискванията към плодовите конфитюри, желета, мармалади, желе-мармалади и подсладено пюре от кестени. Изискванията в проекта на наредба към наименованията, състава, характеристиките и етикетирането не са нови, а съществуват и в сега действащата наредба. Те са прецизирани и са съобразени с настъпилите промени в правото на Европейския съюз, както и в националното законодателство, и по-специално Закона за храните и Закона за управление на агрохранителната верига. При етикетирането на групата храни се спазват изискванията на Регламент (ЕС) № 1169/2011 на Европейския парламент и на Съвета от 25 октомври 2011 г. за предоставянето на информация за храните на потребителите, за изменение на регламенти (ЕО) № 1924/2006 и (ЕО) № 1925/2006 и за отмяна на Директива 87/250/ЕИО на Комисията, Директива 90/496/ЕИО на Съвета, Директива 1999/10/ЕО на Комисията, Директива 2000/13/ЕО на Европейския парламент и на Съвета, директиви 2002/67/ЕО и 2008/5/ЕО на Комисията и на Регламент (ЕО) № 608/2004 на Комисията (ОВ L 304, 22.11.2011 г.) (Регламент (ЕС) № 1169/2011) и на Наредбата за предоставянето на информация на потребителите за храните, приета с Постановление № 97 на Министерския съвет от 2021 г. (обн., ДВ, бр. 25 от 2021 г.). При производството на групата храни, регламентирани в акта, се допуска влагането на добавки при условията, определени в Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (OB, L 354 от 31.12.2008 г.) (Регламент (ЕО) № 1333/2008). Ще се постигне актуализиране и съответствие на подзаконовата нормативна уредба с настъпилите промени в правото на ЕС, както и в националното законодателство. **Положителни (икономически/социални/екологични) въздействия:** **1**. **По отношение на органите, осъществяващи официален контрол:** Определянето на ясни критерии по отношение изисквания към наименованията, състава, характеристиките, етикетирането и производството на плодовите конфитюри, желета, мармалади, желе-мармалади и подсладено пюре от кестени, предназначени за консумация от човека способства за ограничаване на възможностите за системни нарушения и повишаване ефективността на контрола посредством улесняване дейностите по извършване на официален контрол в обектите за преработка и дистрибуция с обхванатата група храни. Органите на официалния контрол по храните извършват контрол на групата храни, регламентирана в нормативния акт, в съответствие с изискванията на европейското право и национално законодателство.Осъществява се и по-надежден контрол срещу подвеждащи практики за заблуда на потребителя.Опазване на общественото здраве на територията на Република България.Осигуряване на пълното въвеждане на разпоредбите на Директива 2001/113/ЕО. **2. По отношение на бизнес оператори, производители, преработватели и/или вносители и бизнес оператори, извършващи дистрибуция на плодовите конфитюри, желета, мармалади, желе-мармалади и подсладено пюре от кестени, предназначени за консумация от човека, включително търговия на едро и дребно:**Определяне на ясни изисквания и критерии към наименованията, състава, характеристиките, етикетирането и производството на плодови конфитюри, желета, мармалади, желе-мармалади и подсладено пюре от кестени, предназначени за консумация от човека.Опазване на общественото здраве на територията на Република България.Еднозначното тълкуване на наименованията, състава и характеристиките на плодовите конфитюри, желета, мармалади, желе-мармалади и подсладено пюре от кестени, предназначени за консумация от човека, както и ясно разписаните изисквания при тяхното етикетиране ще гарантират свободното придвижване на продуктите от една част на Съюза към друга по същия начин, по който това става в границите на отделните държави, в съответствие с чл. 114 от Договора за функциониране на Европейския съюз, който предвижда приемането на мерки за сближаване на законовите, подзаконовите или административните разпоредби на държавите-членки, които имат за цел създаването или функционирането на вътрешния пазар.Улесняването на свободното движение на плодовите конфитюри, желета, мармалади, желе-мармалади и подсладено пюре от кестени, предназначени за консумация от човека и осигуряването на лесен достъп до висококачествени продукти е ключов елемент при създаването на отворен вътрешен пазар. Единният европейски пазар помага на предприятията в ЕС, като цяло, да изградят стабилна платформа в открита, разнообразна и конкурентна среда. Ще способства за увеличаване на производството и предлагането на безопасни плодови конфитюри, желета, мармалади, желе-мармалади и подсладено пюре от кестени, обезпечаване на високо ниво на защита на потребителите.Това ще доведе до по-устойчиво производство и потребление.Основно засегнати от прилагането на акта са бизнес оператори, производители на плодови конфитюри, желета, мармалади, желе-мармалади и подсладено пюре от кестени и/или вносители и бизнес оператори, които извършват дейност, свързана с дистрибуция на разглежданата група храни, включително търговия на едро и дребно. **3. По отношение на потребителите:**Гарантиране висока степен на защита на здравето и правата на потребителите на територията на Република България. С приемането на наредбата ще се подобри информираността на потребителите и възможностите за контрол върху безопасността и качеството на предлаганите на пазара групи храни, регламентирани в акта. При ефективното ѝ прилагане може да се очаква по-добре информиран избор на потребителя, по-надежден контрол срещу подвеждащи практики за заблуда на потребителя и увеличаване на дела на качествените и ефективни продукти, предлагани на пазара. Това от своя страна ще окаже положително влияние върху опазването на общественото здраве.**Отрицателни (икономически/социални/екологични) въздействия:**Не се очакват отрицателни въздействия.**Специфични въздействия:****Въздействия върху малките и средните предприятия:** Изискванията в проекта съществуват и се прилагат и към момента затова ефектите за МСП не са по-различни и по-значими от сега действащите.**Административна тежест:** Не се изискват допълнителни разходи, както и такива за такси или други административни или капиталови разходи.  |
| **5. Сравняване на вариантите:****Степени на изпълнение по критерии:** 1) висока; 2) средна; 3) ниска.**5.1. По проблем 1:**

|  |  |  |  |  |
| --- | --- | --- | --- | --- |
|  | **Вариант** **„Без действие“** | **Вариант 1** | **Вариант 2** | **Вариант n** |
| ***Ефективност*** | Цел 1: Определяне на ясни изисквания и критерии към наименованията, състава, характеристиките, етикетирането и производството на плодовите конфитюри, желета, мармалади, желе-мармалади и подсладено пюре от кестени, предназначени за консумация от човека. | Ниска  | Висока  |  |  |
| Цел 2: Прецизиране и съобразяване на разпоредбите с настъпилите промени в правото на Европейския съюз, както и в националното законодателство, и по-специално Закона за храните и Закона за управление на агрохранителната верига. | Ниска  | Висока  |  |  |
| Цел 3: Гарантиране на висока степен на защита на здравето и правата на потребителите на територията на Република България, чрез осигуряване на подходяща информираност за групата храни, регламентирана в проекта. | Средна  | Висока  |  |  |
|  | Цел 4: Улесняване свободното движение на плодовите конфитюри, желета, мармалади, желе-мармалади и подсладено пюре от кестени, предназначени за консумация от човека и осигуряване на лесен достъп до висококачествени продукти.  | Ниска  | Висока  |  |  |
|  | Цел 5: Ограничаване на възможностите за системни нарушения и повишаване на ефективността на контрола. | Ниска | Висока |  |  |
| ***Ефикасност*** | Цел 1: Определяне на ясни изисквания и критерии към наименованията, състава, характеристиките, етикетирането и производството на плодовите конфитюри, желета, мармалади, желе-мармалади и подсладено пюре от кестени, предназначени за консумация от човека. | Средна  | Висока  |  |  |
| Цел 2: Прецизиране и съобразяване на разпоредбите с настъпилите промени в правото на Европейския съюз, както и в националното законодателство, и по-специално Закона за храните и Закона за управление на агрохранителната верига. | Ниска  | Висока  |  |  |
| Цел 3: Гарантиране на висока степен на защита на здравето и правата на потребителите на територията на Република България, чрез осигуряване на подходяща информираност за групата храни, регламентирана в проекта. | Средна  | Висока  |  |  |
|  | Цел 4: Улесняване свободното движение на плодовите конфитюри, желета, мармалади, желе-мармалади и подсладено пюре от кестени, предназначени за консумация от човека и осигуряване на лесен достъп до висококачествени продукти. | Средна  | Висока  |  |  |
|  | Цел 5: Ограничаване на възможностите за системни нарушения и повишаване на ефективността на контрола. | Средна | Висока |  |  |
| ***Съгласуваност*** | Цел 1: Определяне на ясни изисквания и критерии към наименованията, състава, характеристиките, етикетирането и производството на плодовите конфитюри, желета, мармалади, желе-мармалади и подсладено пюре от кестени, предназначени за консумация от човека. | Средна  | Висока  |  |  |
| Цел 2: Прецизиране и съобразяване на разпоредбите с настъпилите промени в правото на Европейския съюз, както и в националното законодателство, и по-специално Закона за храните и Закона за управление на агрохранителната верига. | Средна  | Висока  |  |  |
| Цел 3: Гарантиране на висока степен на защита на здравето и правата на потребителите на територията на Република България, чрез осигуряване на подходяща информираност за групата храни, регламентирана в проекта.  | Средна  | Висока  |  |  |
|  | Цел 4: Улесняване свободното движение на плодовите конфитюри, желета, мармалади, желе-мармалади и подсладено пюре от кестени, предназначени за консумация от човека и осигуряване на лесен достъп до висококачествени продукти. | Средна  | Висока  |  |  |
|  | Цел 5: Ограничаване на възможностите за системни нарушения и повишаване на ефективността на контрола. | Средна | Висока |  |  |

 |
| **6. Избор на препоръчителен вариант:****По проблем 1: Вариант 1 „Приемане на проект на ПМС за приемане на Наредба за изискванията към плодовите конфитюри, желета, мармалади, желе-мармалади и подсладено пюре от кестени“.** |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):** |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?***1.1. Изборът следва да е съотносим с посочените специфични въздействия на избрания вариант.**1.2. В случай че се предвижда създаване нов регулаторен режим, посочете неговия вид (за стопанска дейност: лицензионен,* регистрационен*; за отделна стелка или действие: разрешителен, уведомителен; удостоверителен и по какъв начин това съответства с постигането на целите).*Не се създава нов регулаторен режим.*1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.*.*1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.**1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.*Проектът на наредба не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година установяваща процедура за предоставянето на информация в сферата на техническите регламенти и правила относно услугите на информационното общество (обн., ОВ, бр. L 241, 17.9.2015 г.).*1.6. В случай че се изменят регулаторни режими или административни услуги, посочете промяната.*Не се изменят регулаторни режими или административни услуги. |
| **6.3. Създават ли се нови регистри от прилагането на препоръчителния вариант (включително по отделните проблеми)?** |
| **6.4. По какъв начин препоръчителният вариант въздейства върху микро-, малките и средните предприятия (МСП)** **(включително по отделните проблеми)?** |
| **6.5. Потенциални рискове от прилагането на препоръчителния вариант (включително по отделните проблеми):**Не са идентифицирани |
| **7. Консултации:**Проектът на Постановление на Министерския съвет за приемане на Наредба за изискванията към плодовите конфитюри, желета, мармалади, желе-мармалади и подсладено пюре от кестени ще бъде публикуван на интернет страницата на Министерството на земеделието, храните и горите и на Портала за обществени консултации за срок от 30 дни. |
| **8. Приемането на нормативния акт произтича ли от правото на Европейския съюз?**С проекта на акт се въвеждат изискванията на Директива 2001/113/ЕО.С проекта на наредба се създават и условия за прилагането на Регламент (ЕС) № 1169/2011, установяващ общите принципи, изисквания и отговорности, уреждащи информацията за храните, и по-специално етикетирането на храните. Той определя средствата за гарантиране на правото на потребителите на информация и процедурите за предоставяне на информация за храните, като се отчита необходимостта от предоставяне на достатъчна гъвкавост с оглед на бъдещото развитие и новите изисквания относно информацията.Регламентът се прилага спрямо бизнес операторите в хранителната промишленост на всички етапи от хранителната верига, когато техните дейности се отнасят до предоставянето на потребителите на информация за храните. Той се прилага за всички храни, предназначени за крайния потребител, включително за храни, доставяни от заведения за обществено хранене, и храни, предназначени за снабдяване на заведения за обществено хранене.Той се прилага за услугите по приготвяне и предлагане на храни, предоставяни от транспортни дружества, когато отправната точка е на територията на държавите-членки, за които се прилагат Договорите.Съответните оценки на въздействието на ниво ЕС на описаните по-горе нормативни актове са били изготвени към момента на приемането им. |
| **9. Изисква ли се извършване на цялостна предварителна оценка на въздействието поради очаквани значителни последици?** |
| **10. Приложения:** |
| **11. Информационни източници:**Наредба за изискванията към плодовите конфитюри, желета, мармалади, желе-мармалади и подсладено пюре от кестени, приета с ПМС № 45 от 2003 г., (обн. ДВ, бр.19 от 2003г.);Закон за храните; Закон за управление на агрохранителната верига; Директива 2001/113/ЕО;Регламент (ЕС) № 1169/2011. |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:****Име и длъжност: д-р Милена Трендафилова, двм****Директор на дирекция „Политики по агрохранителната верига“****Дата:………………….. 2021 г.****Подпис:**  |